รัฐมนตรีประจำสำนักนายกรัฐมนตรี มั่นใจ แก้ราคาหวยเกินราคาได้ ขายไม่เกิน 80 บาท แน่นอนในปีนี้
นายอนุชา นาคาศัย รัฐมนตรีประจำสำนักนายกรัฐมนตรี กล่าวถึงความคืบหน้าการแก้ปัญหาราคาสลากกินแบ่งรัฐบาลเกินราคา ว่า เบื้องต้นยืนยันว่า จะให้จำหน่ายในราคา 80 บาท ได้แน่นอน โดยจะมีมาตรการในการดำเนินการ เพื่อไม่ให้ขายเกินราคา ซึ่งน่าจะสามารถแก้ไขได้ภายในปีนี้ ขณะนี้เดินหน้าไปได้ในหลายเรื่องแล้ว มีการทำงานเชิงรุกและวางแผนระยะยาวรองรับการแก้ไขปัญหา